(Návrh)

**KÚPNA ZMLUVA Č.**

uzatvorená podľa ustanovenia § 409 a nasl. zákona č. 513/1991 Zb. v znení neskorších noviel Obchodného zákonníka

**1. Zmluvné strany**

**Kupujúci: Peter Kudláč**

**Sídlo:** Radošovce 375, 908 63 Radošovce

**Zastúpený:** Peter Kudláč

**IČO:** 50237501

**DIČ /IČ DPH:** 1071613851, SK 1071613851

**Bankové spojenie:** SK19 0200 0000 0018 9541 0354

**Tel.:**  +421907181950

**E-mail:** [peterkudlac375@gmail.com](mailto:peterkudlac375@gmail.com)

**Zapísaný:** Evidencia samostatne hospodáriaci roľník podľa zákona č. 219/91 Z. z.

a

**Predávajúci:**

**Sídlo:**

**Zastúpený:**

**IČO:**

**IČ DPH / DIČ:**

**Bankové spojenie:**

**Číslo účtu:**

**Tel.:**

**Fax:**

**E-mail:**

**Zapísaný:**

**Preambula**

Táto Kúpna zmluva (ďalej len „zmluva“) sa uzatvára ako výsledok obstarávania, názov Strojové vybavenie pre vinohrad podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 4.

**2. Predmet zmluvy**

2.1Predmetom zmluvy je úprava vzájomných práv a povinností zmluvných strán.

2.2 Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve tovar bližšie špecifikovaný v Prílohe č. 1 Opis predmetu zákazky, ktorá je neoddeliteľnou súčasťou zmluvy.

2.3 Kupujúci sa touto zmluvou zaväzuje zaplatiť za Predmet zákazky (a jeho príslušenstvo) predávajúcemu dohodnutú kúpnu cenu stanovenú v článku 3. Kúpna cena a predmet zákazky prevziať.

**3.** **Kúpna cena**

3.1 Kúpna cena je zmluvnými stranami dohodnutá v súlade so zákonom č. 18/1996 Z. z. v znení neskorších predpisov a vyhláškou MF SR č. 87/1996 Z. z., je v súlade s cenovou ponukou predávajúceho zo dňa......................., **je maximálna, nemenná a záväzná počas platnosti zmluvy**. V kúpnej cene sú zahrnuté všetky náklady predávajúceho súvisiace s dodaním tovaru, vrátane nákladov na dopravu na miesto dodania, vyloženie predmetu zákazky, clo a balenie a iné.

3.2 Predmet kúpy

|  |  |  |  |  |
| --- | --- | --- | --- | --- |
| Predmet kúpy | Počet kusov | Cena za kus bez DPH | DPH 20% | Cena spolu s DPH |
| **Vyväzovač letorastov viniča** | 1 |  |  |  |
| **Herbicídny rám (aplikátor herbicídov) s postrekovačom na herbicídy** | 1 |  |  |  |
| **Tunelový ometávač kmienkov vinohradu** | 1 |  |  |  |
| **Podryvák s prihnojovaním vinohradu** | 1 |  |  |  |
| **Obojstranná výkyvná sekcia s bočným náklonom** | 1 |  |  |  |

3.3Kúpnacena za dodanie predmetu zákazky podľa tejto zmluvy:

Cena spolu  
základ ceny pre DPH: ............................................ EUR  
DPH 20%: ............................................ EUR  
Celková cena za predmet diela s DPH: .............................................EUR

Slovom ...........................................................................................................  
DPH bude účtovať predávajúci podľa platných predpisov.

3.4Zmena dohodnutej kúpnej ceny podľa bodu 3.3. je možná len vzájomnou dohodou zmluvných strán formou písomného dodatku k tejto zmluve.

**4. Platobné podmienky a fakturácia**

4.1Platby budú vykonávané bezhotovostným prevodom na účet predávajúceho uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu kupujúceho v prospech účtu predávajúceho.

4.2Kupujúci neposkytne predávajúcemu preddavok na predmet plnenia zákazky.

4.3 Faktúry musia mať predpísané náležitosti podľa Zák. č. 222/2004 Z. z. v znení noviel a priložené doklady umožňujúce posúdiť oprávnenosť fakturácie.

Faktúry budú predkladané v dvoch vyhotoveniach pre kupujúceho.

Náležitosti faktúry :   
a) označenie “faktúra” a jej číslo,  
b) identifikačné údaje kupujúceho a predávajúceho (IČO, DIČ, IČ DPH, sídlo),registrácia  
c) označenie banky a číslo účtu, na ktorý sa má platiť, v súlade so zmluvou  
d) číslo zmluvy a označenie fakturovanej časti dodávky,  
e) deň vystavenia a odoslania faktúry a lehotu jej splatnosti, zdaniteľné plnenie,  
f) fakturovaná suma,  
g) náležitosti pre účely dane z pridanej hodnoty,  
h) pečiatka a podpis.

Súčasťou faktúry musí byť dodací list (podpísané štatutárnymi zástupcami zmluvných strán).

4.4 Pokiaľ vystavená faktúra nebude obsahovať všetky predpísané náležitosti v zmysle Zákona č. 222/2004 Z. z. v znení neskorších predpisov, bude neoprávnená alebo bude obsahovať nesprávne či neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím nového, upraveného resp. oprávnene vystaveného daňového dokladu.

4.5 Lehota splatnosti faktúr je 30 dní. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavených faktúr je predávajúci povinný nedostatky odstrániť do 3 pracovných dní od doručenia písomnej výzvy kupujúceho na odstránenie nedostatkov.

4.6 Predávajúci berie na vedomie, že projekt je spolufinancovaný zo štrukturálnych fondov EÚ a Štátneho rozpočtu SR.

4.7 Právo fakturovať kúpnu cenu vzniká predávajúcemu po dodaní a prevzatí každej samostatnej dodávky. V prípade, že v rámci preberacieho konania boli zistené vady tovaru, je predávajúci oprávnený vystaviť faktúru až dňom odstránenia poslednej vady uvedenej v preberacom protokole.

**5. Miesto a čas dodania a prevzatia tovaru**

5.1 Miesto dodania tovaru je: Radošovce 375, 908 63 Radošovce

5.2 Predávajúci je povinný oznámiť termín odovzdania predmetu kúpy kupujúcemu najmenej 3 pracovné dni vopred.

5.3 Predávajúci je oprávnený dodávať tovar aj v čiastočných dodávkach, pričom každá čiastočná dodávka musí byť realizovaná najneskôr do: 6 mesiacov od prevzatia objednávky od kupujúceho.

5.4 Plnenie predmetu zmluvy začína doručením písomnej objednávky predávajúcemu.

Objednávka musí obsahovať:   
- identifikačné údaje predávajúceho a kupujúceho, dátum vystavenia, predmet dodania, jednotkovú cenu, množstvo, cenu spolu za množstvo, údaje potrebné pre DPH, podpis a pečiatku štatutárneho zástupcu kupujúceho.

5.5 Prevzatie tovaru bude kupujúci potvrdzovať na dodacích listoch, kde budú uvedené minimálne nasledovné údaje:   
- predmet dodania, jednotková cena, množstvo, cena spolu, údaje potrebné pre DPH, výrobné číslo, dátum dodania, podpisy a pečiatky oboch zmluvných strán. Prílohou bude tiež technický list potvrdzujúci splnenie technickej špecifikácie predmetu zmluvy.

5.6 Dopravu na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana tovaru pred jeho poškodením a znehodnotením.

5.7 Kupujúci má právo odmietnuť prevzatie dodaného predmetu zákazky alebo vrátiť predmet zákazky na náklady predávajúceho v prípade, že sa predmet kúpy nezhoduje s predloženou ponukou predávajúceho, ak nemá vlastnosti dohodnuté v zmluve, nie sú predložené doklady k prevzatiu alebo je viditeľne poškodený.

5.8 Dodací list bude vyhotovený v 2 origináloch, každá zo zmluvných strán obdrží jedno vyhotovenie.

**6. Nadobudnutie vlastníckeho práva k tovaru**

6.1 Vlastnícke právo na tovar dodaný podľa podmienok špecifikovaných v zmluve prechádza na kupujúceho po uhradení kúpnej zmluvy špecifikovanej v článku 3 tejto zmluvy. To platí aj pre čiastkové dodávky.

6.2 Kupujúci sa zaväzuje nepostúpiť tovar tretím osobám ani vykonávať na ňom nevratné zásahy pred nadobudnutím vlastníckeho práva.

6.3 Nebezpečenstvo škody na tovare prechádza na kupujúceho dňom jeho odovzdania a prevzatia kupujúcim.

**7. Zodpovednosť za vady a záruky**

7.1 Predávajúci ručí za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili alebo znižovali hodnotu alebo schopnosť jeho používania.

7.2 Predávajúci zodpovedá i za to, že sa dodané množstvo zhoduje s údajmi v sprievodných dokladoch.

7.3 Predávajúci poskytne kupujúcemu záručnú dobu na tovar 12 mesiacov, ktorá začne plynúť dňom podpísania preberacieho a odovzdávacieho protokolu.

7.4 Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu zákazky v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci.

7.5 Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady.

7.6 Ak sa preukáže, že vada tovaru je neodstrániteľná, predávajúci sa zaväzuje dodať nový tovar zodpovedajúcej kvality.

7.7 Riadne reklamované vady je predávajúci povinný začať odstraňovať v lehote do 14 pracovných dní odo dňa ich oznámenia na vlastné náklady.

7.8 V prípade oprávnenej reklamácie sa záručná doba predlžuje o dobu, po ktorú bola odstraňovaná vada.

7.9 Kupujúci má právo zabezpečiť odstránenie vád na predmete zákazky, za ktoré zodpovedá predávajúci, inou osobou na náklady predávajúceho, ak predávajúci po oznámení zistených vád, vady neodstránil do 10 pracovných dní.

**8. Zmluvné pokuty a úroky z omeškania**

8.1 Ak sa predávajúci dostane do omeškania s dodaním tovaru uvedeného v objednávke, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny nedodaného tovaru za každý, aj začatý deň omeškania.

8.2 Zmluvnú pokutu vo výške 0,05% z kúpnej ceny za predmet zákazky za každý deň omeškania je kupujúci oprávnený vyúčtovať predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách.

8.3 Pri omeškaní s plnením dodávok o viac ako 30 dní má kupujúci právo od nesplnených dodávok odstúpiť bez úhrady vzniknutých nákladov predávajúcemu.

8.4 Pri nesplatení faktúry v zmluvne dohodnutom termíne splatnosti uplatní oprávnená strana nárok na zaplatenie úroku omeškania vo výške 0,05% z fakturovanej čiastky za každý, aj začatý deň omeškania.

8.5 Pri nedodržaní kritérií, na základe ktorých dodávateľ získal zákazku, je kupujúci povinný požadovať zmluvnú pokutu vo výške 1,5 násobok finančného rozdielu medzi víťaznou ponukou a ponukou ďalšieho uchádzača v poradí.

8.6 Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených zmluvou druhou zmluvnou stranou, ktoré sú zmluvnou pokutou zabezpečené.

8.7 V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi SR.

**9. Práva a povinnosti zmluvných strán**

9.1 Predávajúci je povinný:

a) dodať predmet kúpy riadne a včas za použitia postupov zodpovedajúcich platným právnym predpisom, technickým normám vzťahujúcim sa k predmetu zákazky,

b) dodržiavať pri dodaní predmetu zákazky zjednanie tejto zmluvy, riadiť sa dohodami zmluvných strán,

c) písomne informovať kupujúceho o skutočnostiach, ktoré by mali vplyv na plnenie zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo predávajúci zistí, že by mohla nastať,

d) odstrániť prípadné vady a nedostatky na predmete zákazky na svoje náklady,

e) pri odovzdávaní predmetu zákazky predviesť funkčnosť dodaného tovaru a protokolárne ho odovzdať štatutárnemu zástupcovi kupujúceho v mieste dodania predmetu zákazky.

9.2Kupujúci je povinný na výzvu predávajúceho prevziať predmet kúpy v dohodnutom termíne na dohodnutom mieste podľa tejto zmluvy.

9.3Predávajúci sa zaväzuje pri inštalácii a prípadnej montáži na mieste dodávky nepoškodiť a nezničiť priestory kupujúceho.

9.4Predávajúci berie na vedomie, že predmet kúpy je spolufinancovaný zo štrukturálnych fondov EÚ a ŠR SR a preto:

a) sa zaväzuje pristúpiť na zmenu tejto zmluvy v prípade, že táto zmena bude vyvolaná zmenou Zmluvy o poskytnutí nenávratného finančného príspevku, ktorú kupujúci uzavrie s Riadiacim orgánom (ďalej len "Zmluva o NFP"),

b) súhlasí, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit obchodnej dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Predávajúci sa zaväzuje kontrolu strpieť a poskytnúť týmto osobám nevyhnutnú súčinnosť.

**10. Odstúpenie od zmluvy**

10.1 Od zmluvy môže odstúpiť každá zo zmluvných strán v prípade podstatného porušenia zmluvnej povinnosti alebo bez udania dôvodov.

10.2 Za podstatné porušenie zmluvnej povinnosti na strane predávajúceho považujú zmluvné strany:  
a) opakované nedodržanie dodacej lehoty,   
b) opakované chybné dodávky zmluvne dohodnutých tovarov,

c) ak predávajúci bude preukázateľne realizovať predmet zmluvy v rozpore s dohodnutými podmienkami tejto zmluvy, ak ide o vady, na ktoré bol písomne upozornený a ktoré napriek tomu neodstránil v primeranej poskytnutej lehote  
d) nedodržanie zjednania o poskytnutej záruke,   
e) nedodržanie zmluvnej ceny uvedenej v tejto zmluve.

Za podstatné porušenie zmluvnej povinnosti na strane kupujúceho považujú zmluvné strany:  
a) opakované nedodržanie termínu splatnosti faktúr podľa tejto zmluvy.

10.3 Pod pojmom "opakované" zmluvné strany rozumejú 2-krát po sebe idúce porušenie dohodnutej povinnosti.

10.4 Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest.

10.5 Odstúpenie od zmluvy musí byť druhej zmluvnej strane oznámené písomne.

10.6 Kupujúci môže odstúpiť od časti tejto zmluvy, avšak iba so súhlasom Predávajúceho.

10.7 V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na náhradu škody vzniknutej v priamej súvislosti s porušením zmluvných povinností.

10.8 Kupujúci môže odstúpiť od zmluvy v prípade nepodpísania Zmluvy o NFP s poskytovateľom.

10.9 Odstúpením od zmluvy sa zmluva od začiatku zrušuje.

10.10 Zmluvné strany môžu zmluvu písomne vypovedať bez udania dôvodu s výpovednou lehotou tri mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane.

10.11 Všetky ostatné práva a povinnosti vyplývajúce z tejto zmluvy sa budú riadiť príslušnými ustanoveniami Obchodného zákonníka a predpismi s ním súvisiacimi.

**11. Záverečné ustanovenia**

11.1 Táto zmluva sa môže meniť a dopĺňať len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán.

11.2 Právne vzťahy, ktoré touto zmluvou nie sú upravené sa riadia príslušnými ustanoveniami Zákona č. 513/1991 Zb., Obchodného zákonníka v platnom znení a ďalších všeobecne záväzných právnych predpisov.

11.3 Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.

11.4 Zmluvné strany majú záujem riešiť všetky svoje spory prednostne mimosúdne.

11.5 Pre účely tejto zmluvy sa za poskytovateľa považuje Pôdohospodárska platobná agentúra.

11.6 Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny.

11.7 Nedeliteľnou súčasťou tejto zmluvy sú prílohy:   
- príloha č. 1 Technická špecifikácia predmetu zákazky.

11.8 Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy druhej zmluvnej strane.

11.9 Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

11.10 Zmluva je vyhotovená v 4 vyhotoveniach, z ktorých predávajúci obdrží 2 vyhotovenia a kupujúci 2 vyhotovenia.

11.11 Zmluva nadobúda platnosť dňom podpísania oboma zmluvnými stranami.

v Radošovciach dňa ............................

Za kupujúceho: Za predávajúceho:

................................ ......................................

Prílohy:

Príloha č. 1 Technická špecifikácia predmetu zákazky